เขียนกลอนแปดเกี่ยวกับเทคนิคจัดพอร์ตง่ายๆ สำหรับนักลงทุนมือใหม่
"สี่ขั้นตอนจัดพอร์ตแบบง่ายง่าย  แสนสบายให้มือใหม่ลงทุน
เผื่อวันข้างหน้าจะมีเงินหมุน          ให้ลงทุนสบายไม่มีเบื่อ
เริ่มด้วยการนำเงินสักก้อนหนึ่ง     แล้วค่อยจึงสำรองเก็บไว้เผื่อ
ฉุกเฉินไว้เมื่อเกิดภัยรถเรือ             สำรองเพื่อตัวเราให้ปลอดภัย
ต่อมาต้องมีเป้าหมายจัดพอร์ต     ถามตลอดว่าจัดเพื่ออะไร
ถามตัวเองให้ได้เพื่อเข้าใจ              และมีไว้ลงทุนตรงเป้าหมาย
แล้วมาแบ่งเกี่ยวกับสัดส่วนเงิน      ถ้าเสี่ยงเกินเรานั้นอาจจะตาย
เงินที่ได้ไม่ถึงตามที่หมาย               ทั้งหญิงชายกันไว้จะดีกว่า
สุดท้ายนี้ก็ติดตามข่าวสาร            เกี่ยวกับการลงทุนให้ดีหนา
ทุกทุกข่าวต้องตามทุกเวลา           เพราะอาจมาเกี่ยวข้องการลงทุน"

สรุปจากกลอนแปด
เมื่อพูดถึงคำว่า “พอร์ตการลงทุน” หลายๆ คนคงจะนึกถึงกราฟรูปวงกลมที่แบ่งเงินเป็นส่วนๆ เพื่อลงทุนในสินทรัพย์ต่างๆ เราควรจัดพอร์ตยังไงที่ทำให้เกิดประโยชน์กับตัวเรามากที่สุด ​​มีเทคนิคจัดพอร์ต 4 ขั้นตอนด้วยกัน
​Step 1 จัดพอร์ตให้ดี อย่าลืมกันเงินเผื่อฉุกเฉิน ​          ​
ก่อนจะนำเงินลงทุนไปจัดพอร์ต ควรกัน “เงินสำรองเผื่อฉุกเฉิน” ไว้สักก้อนหนึ่ง ทำไมถึงต้องมีเงินสำรองเก็บไว้ ก็เพราะว่าถ้าเราจำเป็นต้องใช้เงิน เช่น เจ็บป่วย ซ่อมรถ ซื้อเฟอร์นิเจอร์ใหม่ แต่เราเอาเงินทั้งหมดไปลงทุน เราอาจต้องขายสินทรัพย์ที่เราลงทุนไว้เพื่อเอาเงินมาใช้จ่าย เช่น ขายหุ้น ถ้าเป็นช่วงหุ้นขาลง เราอาจต้องขายแบบขาดทุน ทำให้กระทบกับแผนลงทุนที่เราตั้งใจไว้ก็ได้ โดยเงินสำรองเผื่อฉุกเฉินนี้ ควรมีสัก 6 เท่าของค่าใช้จ่ายต่อเดือน สามารถเก็บในเงินฝากออมทรัพย์ หรือกองทุนรวมความเสี่ยงต่ำอย่างกองทุนรวมตลาดเงิน เมื่อต้องใช้เงินจะได้เอามาใช้จ่ายได้ทันที
​Step 2 เข้าใจตัวเองก่อนว่าจัดพอร์ตเพื่ออะไร ​          ​
จริงๆ แล้วการลงทุนไม่จำเป็นต้องจัดพอร์ตเสมอไป ถ้าเราไม่อยากรับความเสี่ยง คิดว่าฝากเงินอย่างเดียวก็บรรลุเป้าหมายได้ หรือต้องการผลตอบแทนไม่สูงมากประมาณ 1.5%-3% ต่อปี ก็สามารถออมในเงินฝากประจำปลอดภาษี 24 หรือ 36 เดือน หรือเลือกเป็นกองทุนรวมตลาดเงินก็ได้ เช่น เก็บเงินไปเที่ยวในอีก 1 ปี ใช้เงิน 24,000 บาท ก็สามารถเก็บออมในบัญชีเงินฝากหรือกองทุนรวมตลาดเงินเดือนละ 2,000 บาท โดยไม่ต้องแบ่งเงินไปลงทุนในหุ้น
แต่ถ้าอยากได้ผลตอบแทนที่สูงขึ้น ก็ต้องมาจัดพอร์ตกัน โดยพอร์ตของเราหน้าตาจะเป็นยังไง ก็ขึ้นอยู่กับ “ความสำคัญ” และ “ระยะเวลา” ของเป้าหมาย เช่น เก็บเงินเป็นค่าเรียนของลูกในอีก 10 ปี ซึ่งเป็นเป้าหมายสำคัญ แต่มีระยะเวลาออมนาน ก็พอจะแบ่งเงินไปลงทุนในสินทรัพย์เสี่ยงอย่างหุ้น หรือกองทุนรวมหุ้น สัก 30-50% ของเงินลงทุน เพื่อสร้างผลตอบแทนที่สูงขึ้น ที่เหลือก็ลงทุนในตราสารหนี้หรือเงินฝาก แต่ถ้าเป็นเป้าหมายระยะยาว อย่างแผนเกษียณ มีเวลาเก็บออมเป็นสิบๆ ปี แบบนี้มีสัดส่วนของหุ้นหรือกองทุนรวมหุ้นมากหน่อยเกินครึ่งหนึ่งของพอร์ตก็สามารถทำได้
​Step 3 จัดพอร์ตทั้งที ต้องแบ่งสัดส่วนเงินลงทุนให้เหมาะ ​          ​
สำหรับเป้าหมายลงทุนทั่วไปที่ไม่ได้มีข้อจำกัดเรื่องความสำคัญของเป้าหมายหรือระยะเวลา การจัดพอร์ตให้ดีควรพิจารณา “ความเสี่ยงที่ยอมรับได้”
​Step 4 ติดตามข่าวสาร ปรับพอร์ตลงทุนให้ทันสถานการณ์ ​          ​
เมื่อเลือกได้แล้วว่าเราควรจัดสรรเงินลงทุนของตัวเองยังไง สิ่งที่เราควรทำเพิ่มเติมก็คือ กำหนดกรอบการลงทุนในสินทรัพย์แต่ละประเภท เช่น รับความเสี่ยงได้สูง มีสัดส่วนหุ้นไทย 40% และกำหนดสัดส่วนการลงทุนในหุ้นไทยให้อยู่ในช่วง ±10% ดังนั้น ถ้าหุ้นขึ้นจนทำให้หุ้นไทยในพอร์ตมีสัดส่วนสูงเกิน 50% (40% + 10%) ก็ควรขายหุ้นส่วนเกินออกไปให้สัดส่วนหุ้นไทยกลับมาอยู่ที่ 40% แล้วนำเงินที่ได้ไปลงทุนในตราสารหนี้แทน หรือในทางกลับกัน ถ้าหุ้นตกจนทำให้หุ้นไทยในพอร์ตมีสัดส่วนต่ำกว่า 30% (40% - 10%) ก็ต้องนำเงินไปซื้อหุ้นเพิ่ม อาจเป็นเงินทุนก้อนใหม่หรือขายตราสารหนี้ในพอร์ตมาซื้อก็ได้ 
นอกจากนี้ หมั่นติดตามข่าวสารอยู่เสมอ ทั้งข่าวเศรษฐกิจ การเมือง ในและต่างประเทศ เพื่อปรับพอร์ตลงทุนของเราให้สอดคล้องกับสภาวะการลงทุน เช่น เศรษฐกิจสหรัฐฟื้นตัว ตลาดหุ้นสหรัฐก็มีแนวโน้มสดใส เราก็สามารถนำเงินไปลงทุนในตลาดหุ้นสหรัฐ เพื่อโอกาสรับผลตอบแทนที่สูงขึ้น เป็นต้น
ความรู้ทางการเงิน